《游鸡鸣寺和伍助教朝宾 其二》
明代·龚敩

突兀禅关隐薜萝，閒扶藜杖一来过。苍髯楚客留篇什，碧眼胡僧礼贝多。

南涧露芹分璧水，北桥烟柳拂金河。相逢莫说无生话，雪案萤窗要琢磨。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。